Možnosť kombinácie liekov Erdomed a Stoptussin
Dobrý deň,chcela bysom sa spýtať či môžem užívať erdomed 300mg spolu s kvapkakami stoptussin
Dobrý deň.
Ďakujeme za Vašu otázku.
Liek Erdomed obsahuje liečivo erdosteín, ktoré znižuje viskozitu bronchiálnych sekrétov, čo uľahčuje vykašliavanie.  Liek Stoptussin obsahuje kombináciu liečiv butamirát a guajfenezín, vďaka čomu tlmí suchý kašeľ ale súčasne mení skladbu prieduškového hlienu, a tak uľahčuje jeho vykašliavanie. Pri súčasnom užívaní guajfenezínu a erdosteínu môže dôjsť k zosilneniu expektoračného účinku liečiv, so zvýšeným dráždením na kašeľ. Z tohto dôvodu odporúčam na podporu vykašliavania užívanie lieku Erdomed. V prípade, že je nutné taktiež tlmenie suchého kašľa, napríklad na noc, odporúčam podávať prípravok s obsahom samotného
butamirátu
.
Prajem pekný zvyšok dňa.
S pozdravom
Mgr. Barbora Bičanovská